CELEX: 62016CN0596
Language: sk
Date: 2016-11-23 00:00:00
Title: Vec C-596/16: Návrh na začatie prejudiciálneho konania, ktorý podal Corte suprema di cassazione (Taliansko) 23. novembra 2016 – Enzo Di Puma/Commissione Nazionale per le Società e la Borsa (Consob)

27.2.2017   
            
            
               SK
            
            
               Úradný vestník Európskej únie
            
            
               C 63/14
            
         Návrh na začatie prejudiciálneho konania, ktorý podal Corte suprema di cassazione (Taliansko) 23. novembra 2016 – Enzo Di Puma/Commissione Nazionale per le Società e la Borsa (Consob)
   (Vec C-596/16)
   (2017/C 063/20)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte suprema di cassazione
   
      Účastníci konania pred vnútroštátnym súdom
   
   
      Odvolateľ: Enzo Di Puma
   
      Odporkyňa: Commissione Nazionale per le Società e la Borsa (Consob)
   
      Prejudiciálne otázky
   
   
               1.
            
            
               Má sa článok 50 Charty základných práv Európskej únie vykladať v tom zmysle, že konečné preukázanie skutočnosti, že určitým konaním nedošlo k spáchaniu trestného činu, vylučuje, bez potreby ďalšieho posúdenia vnútroštátnym súdom, aby sa vo veci rovnakých skutkov začalo ďalšie konanie, alebo sa v takom konaní pokračovalo, a to s cieľom uloženia sankcií, ktoré možno vzhľadom na ich povahu a závažnosť označiť za trestné?
            
         
               2.
            
            
               Je vnútroštátny súd pri posudzovaní účinnosti, primeranosti a odrádzajúceho účinku sankcií na účely preskúmania porušenia zásady ne bis in idem uvedenej v článku 50 Charty základných práv Európskej únie povinný zobrať do úvahy obmedzenia trestu stanovené smernicou 2014/57/EÚ (1)?
            
         
      (1)  Smernica Európskeho parlamentu a Rady 2014/57/EÚ zo 16. apríla 2014 o trestných sankciách za zneužívanie trhu (smernica o zneužívaní trhu), Ú. v. EÚ L 173, s. 179.